
REPUBLIKA E SHQIPERISË
BASHKIA KORÇË
KRYETARI
	Nr.____.prot 						  	Korçë, më ____._____.____

SHPALLJE PËR LËVIZJE PARALELE DHE PËR PRANIMIN NË SHËRBIMIN CIVIL NË KATEGORINË EKZEKUTIVE
Niveli minimal i diplomës “Bachelor”,
në një nga degët e Fakultetit të Ekonomisë
Kategoria e pagës III.b

Në zbatim të nenit 22 dhe të nenit 25, të ligjit 152/2013 “Për nëpunësin civil” i ndryshuar, si dhe të Kreut II, III, IV dhe VII, të Vendimit nr. 243 datë 18.03.2015 të Këshillit të Ministrave “Për pranimin, lëvizjen paralele, periudhën e provës dhe emërimin në kategorinë ekzekutive”i ndryshuar, Bashkia Korçë shpall procedurat e lëvizjes paralele dhe të pranimit në shërbimin civil për kategorinë ekzekutive, për pozicionin:
· 1 (një) Specialist për Kontabilitetin në Sektorin e Kontabilitetit, në Drejtorinë e Financës, kategoria IV.a. 

Pozicioni  më sipër, u ofrohet fillimisht nëpunësve civilë të së njëjtës kategori për procedurën e lëvizjes paralele.
Vetëm në rast se ky pozicion, në përfundim të procedurës së lëvizjes paralele, rezulton vakant, atëherë është i vlefshëm për konkurimin nëpërmjet procedurës së pranimit në shërbimin civil për kategorinë ekzekutive. 
Për të dy procedurat (lëvizje paralele dhe pranim në shërbimin civil në kategorinë ekzekutive) aplikohet në të njëjtën kohë. 

Afati për dorëzimin e dokumentave për LEVIZJE PARALELE:  04.12.2021
Afati për dorëzimin e dokumentave për PRANIM NË SHËRBIMIN CIVIL: 09.12.2021




Përshkrimi përgjithësues i punës për pozicionin si më sipër është: 
· Është punonjës civil në varësi direkte nga NZ dhe përgjegjësi i kontabilitetit;
· [bookmark: _GoBack]Hedhja e planit dhe cash-it tek limiti i shpenzimeve, pas miratimit të buxhetit me VKB;
· Përpilimii Urdhër-Shpenzimeve për likujdimin e të gjitha transaksioneve financiare, duke përfshirë kontrollin dhe plotësimin e dokumentacionit justifikues, mjaftueshmërinë e fondeve të çelura dhe përputhshmëria me grafikët e likujdimeve;
· Përpilimi i Urdhër Regjistrimeve të Detyrimeve të Prapambetura, përfaturat të cilat rezultojnë të papaguara prej mbi 60 ditë nga data e lëshimit të tyre, si dhe rakordimi mujor me Degën e Thesarit;
· Hartimi i shkresave përcjellëse dhe grafikëve të likujdimit për kontratat si dhe depozitimi i tyre në Degën e ThesaritKorçë duke zbatuar afatet ligjore;
· Rakordimi mujor i limitit të shpenzimeve me situacionin;
· Ngarkimi në ëeb portal i Urdhër Shpenzimeve dhe Urdhër Regjistrimi i Detyrimit të Prapambetur;
· Plotësimi i të dhënave financiare në formatin “Urdhër  Kërkesë Blerje”;
· Kontrolli dhe pranimi i faturave tek Platforma Qëndrore e Faturave të Administratës Tatimore (fiskalizimi);
· Raportimi tek Drejtoria e Prokurimeve Publike lidhur me likujdimin përfundimtar të kontratave.

1. LËVIZJA PARALELE

Kanë të drejtë të aplikojnë për këtë procedurë vetëm nëpunësit civilë të së njëjtës kategori, në të gjitha insitucionet pjesë e shërbimit civil. 

1.1  KUSHTET PËR LËVIZJEN PARALELE DHE KRITERET E VEÇANTA

Kandidatët duhet të plotësojnë kushtet për lëvizjen paralele si vijon:
a. Të jetë nëpunës civil i konfirmuar, brenda së njëjtës kategori; 
b.  Të mos ketë masë disiplinore në fuqi; 
c. Të ketë të paktën vlerësimin e fundit “mirë” apo “shumë mire”; 
Kandidatët duhet të plotësojnë kërkesat e posaçme si vijon: 
d. Të zotërojnë nivelin minimal të diplomës “Bachelor”, në një nga degët e Fakultetit  të Ekonomisë.

      




1.2 DOKUMENTACIONI, MËNYRA DHE AFATI I DORËZIMIT 

Kandidatët duhet të dorëzojnë pranë njësisë së burimeve njerëzore të Bashkisë Korçë, dokumentat si më poshtë: 
a- Jetëshkrim i plotësuar në përputhje me dokumentin tip që e gjeni në linkun: http://dap.gov.al/vende-vakante/udhezime-dokumenta/219-udhezime-dokumenta
b- Fotokopje e notërizuar e diplomës;
c- Fotokopje të librezës së punës (të gjitha faqet që vërtetojnë eksperiencën në punë); 
d- Fotokopje të letërnjoftimit (ID); 
e- Vërtetim të gjendjes shëndetësore; 
f- Vetëdeklarim të gjendjes gjyqësore; 
g- Vlerësimin e fundit nga eprori direkt;
h- Aktin e emërimit në shërbimin civil;
i- Vërtetim nga Institucioni qe nuk ka masë displinore ne fuqi.
j- Çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj; 
Dokumentat duhet të dorëzohen me postë apo drejtpërsëdrejti pranë njësisë së burimeve njerëzore të Bashkisë Korçë, brenda datës ​04.12.2021.

1.3  REZULTATET PËR FAZËN E VERIFIKIMIT PARAPRAK 

Në datën 06.12.2021, njësia e burimeve njerëzore të Bashkisë Korçë do të shpallë në faqen zyrtare të internetit të institucionit dhe në portalin “Shërbimi Kombëtar i Punësimit” listën e kandidatëve që plotësojnë kushtet e lëvizjes paralele dhe kriteret e veçanta, si dhe datën, vendin dhe orën e saktë ku do të zhvillohet intervista. Në të njëjtën datë kandidatët që nuk i plotësojnë kushtet e lëvizjes paralele dhe kriteret e veçanta do të njoftohen individualisht nga njësia e menaxhimit të burimeve njerëzore të institucionit ku ndodhet pozicioni për të cilin ju dëshironi të aplikoni, për shkaqet e moskualifikimit (nëpërmjet adresës së e-mail). 

1.4 . FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA

Kandidatët do të testohen me shkrim në lidhje me:
· Ligji 139/2015 “Për vetëqeverisjen vendore”;
· Ligji 68/2017 “Për financat e vetëqeverisjes vendore”;
· Njohuri mbi ligjin nr.9936, datë 26.06.2008, “Për menaxhimin e sistemit buxhetor në Republikën e Shqipërisë”, i ndryshuar;
· Njohuri mbi ligjin nr.10296, date 08.07.2010 “Për menaxhimin financiar dhe kontrollin”, i ndryshuar;
· Njohuri mbi ligjin nr.9228, datë 29.04.2004, “Për kontabilitetin dhe pasqyrat financiare”;
· Njohuri mbi udhëzimin nr.8, datë 09.03.2018, “Për procedurat e përgatitjes, paraqitjes dhe  raportimit të pasqyrave financiare vjetore në njësitë e qeverisjes së përgjithshme”;
· Njohuri mbi V.K.M 25, datë 20.01.2001, “Për disa shtesa dhe ndryshimenë V.K.M nr.248, datë 10.04.1998 “Për miratimin e planit kontabël publik, për organet e pushtetit lokal, institucionet shtetërore, qëndrore dhe lokale, si dhe të njësive që varen prej tyre”;
· Udhëzimi nr.9, datë 20.03.2018, “Për proçedurat standarte të zbatimit të buxhetit”;
· Udhëzimi nr.1, datë 21.05.2021 “Përformën, elementët dhe plotësimin e listpagesës mujore të pagave dhe të urdhër shpenzimit për pagat në njësitë e qeverisjes së përgjithshme”,
· Udhëziminr.17, datë 06.07.2021, “Për një ndryshim në udhëzimin  nr.13, datë 10.03.2020 “Për një ndryshim në udhëzimin nr. 24,  datë 29.08.2019 “Për përdorimin e arkivës elektronike në procesin e ekzekutimit të buxhetit të shtetit nga njësitë e qeverisjes së përgjithshme”;
· Ligji 87/2019, “Për faturën dhe sistemin e monitorimit të qarkullimit” i ndryshua;r
· Udhëzimi 16 i MFE datë 03.04.2020 “Për faturën dhe sistemin e monitorimit të qarkullimit”;
· Udhëzimi nr.37 dt.06/10/2020 “Për monitorimin dhe publikimin periodik të stokut të detyrimeve të prapambetura të qeverisjes së përgjithshme”.

1.5 . MËNYRA E VLERËSIMIT TË KANDIDATËVE 

Kandidatët do të vlerësohen në lidhje me dokumentacionin e dorëzuar. Kandidatët do të vlerësohen për pervojen, trajnimet apo kualifikimet e lidhura me fushën, si dhe çertifikimin pozitiv. Totali i pikëve për këtë vlerësim është 40 pikë. 
Kandidatët gjatë intervistës së strukturuar me gojë do të vlerësohen në lidhje me: 
a- Njohuritë, aftësitë, kompetencën në lidhje me përshkrimin e pozicionit të punës;
b- Eksperiencën e tyre të mëparshme; 
c- Motivimin, aspiratat dhe pritshmëritë e tyre për karrierën. 
Totali i pikëve për këtë vlerësim është 60 pikë. 
Më shumë detaje në lidhje me vlerësimin me pikë, metodologjinë e shpërndarjes së pikëve, mënyrën e llogaritjes së rezultatit përfundimtar i gjeni në Udhëzimin nr. 2, datë 27.03.2015, të Departamentit të Administratës Publike . 


1.6 DATA E DALJES SË REZULTATEVE TË KONKURIMIT DHE MËNYRA E KOMUNIKIMIT 

Në përfundim të vlerësimit të kandidatëve, informacioni për fituesin do te shpallet në faqen zyrtare të internetit te Bashkisë Korçë dhe në portalin “Shërbimi Kombëtar i Punësimit”.
Në të njëjtën datë kandidatët që nuk i plotësojnë kushtet e lëvizjes paralele dhe kërkesat e posaçme do të njoftohen individualisht nga Drejtoria e Burimeve Njerezore (nëpërmjet adresës së e-mail), për shkaqet e moskualifikimit.


2. PRANIMI NË SHËRBIMIN CIVIL NË KATEGORINË EKZEKUTIVE 

Vetëm në rast se nga pozicionet e renditura në fillim të kësaj shpalljeje, në përfundim të procedurës së lëvizjes paralele, rezulton se ende ka pozicione vakante, këto pozicione janë të vlefshme për konkurimin nëpërmjet procedurës së pranimit në shërbimin civil për kategorinë ekzekutive. 
Këtë informacion do ta merrni në faqen e Bashkisë Korçë, duke filluar nga data 06.12.2021.

2.1 KUSHTET QË DUHET TË PLOTËSOJË KANDIDATI NË PROCEDURËN E PRANIMIT NË SHËRBIMIN CIVIL DHE KRITERET E VEÇANTA 

Për këtë procedurë kanë të drejtë të aplikojnë të gjithë kandidatët jashtë sistemit të shërbimit civil, që plotësojnë kërkesat e përgjithshme sipas nenit 21, të ligjit 152/2013 “Për nëpunësin civil” i ndryshuar. Kushtet që duhet të plotësojë kandidati në procedurën e pranimit në shërbimin civil janë: 
a- Të jetë shtetas shqiptar; 
b- Të ketë zotësi të plotë për të vepruar; 
c- Të zotërojë gjuhën shqipe, të shkruar dhe të folur; 
d- Të jetë në kushte shëndetësore që e lejojnë të kryejë detyrën përkatëse;
e- Të mos jetë i dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje; 
f- Ndaj tij të mos jetë marrë masa disiplinore e largimit nga shërbimi civil, që nuk është shuar sipas ligjit 152/2013 “Për nëpunësin civil” i ndryshuar. 
Kandidatët duhet të plotësojnë kriteret e veçanta si vijon: 
g-  Të zotërojnë nivelin minimal të diplomës “Bachelor” në një nga degët e Fakultetit     të Ekonomisë;

2.2 DOKUMENTACIONI, MËNYRA DHE AFATI I DORËZIMIT 

Kandidatët që aplikojnë duhet të dorëzojnë dokumentat si më poshtë: 
a- Jetëshkrim i plotësuar në përputhje me dokumentin tip që e gjeni në linkun: http://dap.gov.al/vende-vakante/udhezime-dokumenta/219-udhezime-dokumenta 
b- Fotokopje e notërizuar e diplomës; 
c- Fotokopje të librezës së punës (të gjitha faqet që vërtetojnë eksperiencën në punë);
d- Fotokopje të letërnjoftimit (ID); 
e- Letër motivimi; 
f- Vërtetim të gjendjes shëndetësore; 
g- Vetëdeklarim të gjendjes gjyqësore. 
h- Cdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj; 
Aplikimi dhe dorëzimi i të gjitha dokumentave të cituara më sipër, do të bëhen pranë njësisë së Burimeve Njerëzore, Bashkia Korçë ose nëpërmjet shërbimit postar, Aplikimi dhe dorëzimi i dokumentave për proceduren e pranimit në kategorinë ekzekutive duhet të bëhet brenda datës ​09.12.2021.

2.3 REZULTATET PËR FAZËN E VERIFIKIMIT PARAPRAK 

Në datën 19.12.2021, Bashkia Korçë do të shpallë në faqen zyrtare të internetit dhe në portalin “Shërbimi Kombëtar i Punësimit”, listën e kandidatëve që plotësojnë kushtet dhe kërkesat e posaçme për proceduren e pranimit në kategorinë ekzekutive, si dhe datën, vendin dhe orën e saktë ku do të zhvillohet testimi me shkrim dhe intervista. Në të njëjtën datë kandidatët që nuk i plotësojnë kushtet e pranimit në kategorinë ekzekutive dhe kriteret e veçanta do të njoftohen individualisht në mënyrë elektronike nga Bashkia Korçë, për shkaqet e moskualifikimit (nëpërmjet adresës së e-mail).

2.4 FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI ME SHKRIM DHE INTERVISTA 

Kandidatët do të testohen me shkrim në lidhje me:
· Ligji 139/2015 “Për vetëqeverisjen vendore”;
· Ligji 68/2017 “Për financat e vetëqeverisjes vendore”;
· Njohuri mbi ligjin nr.9936, datë 26.06.2008, “Për menaxhimin e sistemit buxhetor në Republikën e Shqipërisë”, i ndryshuar;
· Njohuri mbi ligjin nr.10296, date 08.07.2010 “Për menaxhimin financiar dhe kontrollin”, i ndryshuar;
· Njohuri mbi ligjin nr.9228, datë 29.04.2004, “Për kontabilitetin dhe pasqyrat financiare”;
· Njohuri mbi udhëzimin nr.8, datë 09.03.2018, “Për procedurat e përgatitjes, paraqitjes dhe  raportimit të pasqyrave financiare vjetore në njësitë e qeverisjes së përgjithshme”;
· Njohuri mbi V.K.M 25, datë 20.01.2001, “Për disa shtesa dhe ndryshimenë V.K.M nr.248, datë 10.04.1998 “Për miratimin e planit kontabël publik, për organet e pushtetit lokal, institucionet shtetërore, qëndrore dhe lokale, si dhe të njësive që varen prej tyre”;
· Udhëzimi nr.9, datë 20.03.2018, “Për proçedurat standarte të zbatimit të buxhetit”;
· Udhëzimi nr.1, datë 21.05.2021 “Për formën, elementët dhe plotësimin e listpagesës mujore të pagave dhe të urdhër shpenzimit për pagat në njësitë e qeverisjes së përgjithshme”,
· Udhëziminr.17, datë 06.07.2021, “Për një ndryshim në udhëzimin  nr.13, datë 10.03.2020 “Për një ndryshim në udhëzimin nr. 24,  datë 29.08.2019 “Për përdorimin e arkivës elektronike në procesin e ekzekutimit të buxhetit të shtetit nga njësitë e qeverisjes së përgjithshme”;
· Ligji 87/2019, “Për faturën dhe sistemin e monitorimit të qarkullimit” i ndryshua;r
· Udhëzimi 16 i MFE datë 03.04.2020 “Për faturën dhe sistemin e monitorimit të qarkullimit”;
· Udhëzimi nr.37 dt.06/10/2020 “Për monitorimin dhe publikimin periodik të stokut të detyrimeve të prapambetura të qeverisjes së përgjithshme”.
Kandidatët gjatë intervistës së strukturuar me gojë do të vlerësohen në lidhje me: 
a- Njohuritë, aftësitë, kompetencën në lidhje me përshkrimin përgjithësues të punës për pozicionet;
b-  Eksperiencën e tyre të mëparshme; 
c- Motivimin, aspiratat dhe pritshmëritë e tyre për karrierën. 


2.5 MËNYRA E VLERËSIMIT TË KANDIDATËVE

Kandidatët do të vlerësohen në lidhje me: 
a- Vlerësimin me shkrim, deri në 60 pikë; 
b- Intervistën e strukturuar me gojë qe konsiston ne motivimin, aspiratat dhe pritshmëritë e tyre për karrierën, deri në 25 pikë;
c- Jetëshkrimin, që konsiston në vlerësimin e arsimimit, të përvojës e të trajnimeve, të lidhura me fushën, deri në 15 pikë; 
Më shumë detaje në lidhje me vlerësimin me pikë, metodologjinë e shpërndarjes së pikëve, mënyrën e llogaritjes së rezultatit përfundimtar i gjeni në Udhëzimin nr. 2, datë 27.03.2015, të Departamentit të Administratës Publike.

2.6 DATA E DALJES SË REZULTATEVE TË KONKURIMIT DHE MËNYRA E KOMUNIKIMIT 

Në përfundim të vlerësimit të kandidatëve, Bashkia Korçë do të shpallë fituesin në faqen zyrtare dhe në portalin “Shërbimi Kombëtar i Punësimit”. Të gjithë kandidatët pjesëmarrës në këtë procedurë do të njoftohen individualisht në mënyrë elektronike për rezultatet (nëpërmjet adresës së e-mail). Të gjithë kandidatët që aplikojnë për procedurën e pranimit në shërbimin civil për kategorinë ekzekutive, do të marrin informacion në faqen zyrtare të internetit të Bashkisë Korçë dhe në “Portalin e Shërbimit Kombëtar të Punësimit”  për fazat e mëtejshme të procedurës së pranimit në shërbimin civil të kategorisë ekzekutive:  për datën e daljes së rezultateve të verifikimit paraprak,  datën, vendin dhe orën ku do të zhvillohet konkurimi; Për të marrë këtë informacion, kandidatët duhet të vizitojnë në mënyrë të vazhdueshme faqen e Bashkisë Korçë duke filluar nga data  19.12.2021 

